Dübendorf
Dübedoorff (amtlig Dübendorf) isch en politischi Gmäind im Bezirk Uster im Schwiizer Kanton Züri.

Geografii 
D Gmäind isch zäme mit de Metropolregion Züri gwachse und isch sit de Mitti vom 20. Jahrhundert offiziell e Stadt. Dezue ghööred d Oortstäil Dübedoorff, Gfenn, Hermike und Stettbach im oberen Glattal, Gockhuuse, Geere und Dübelstäi am Nordhang vom Adlischbärg. Dübedoorff hät hüt me as 25'000 Iiwohner (Stand 2013).

Vom Gebiet vo de Gmäind sind 35,5 % landwirtschaftlichi Flächi, 20,3 % Wald, 31,3 % Sidligsflächi, 11,9 % Vercheersflächi und 0,8 % Gwässerflächi. Dur s Doorff dure flüüsst d Glatt.

Gschicht 
Dübedoorff isch zum eerschte Maal gnännt im ene Dokumänt vom Jaar 946 als Tuobilindorf.

Tieläkt 
De züritüütsch Tieläkt vo Dübedoorff ghöört zu de Seemundarte.

Bevölkerig

Religion 
29 Prozänt vo de Iiwooner sind evangelisch-reformiert, 31 Prozänt sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggää: BDP 9,6 Prozänt, CVP 5,0 Prozänt, EDU 1,8 Prozänt, EVP 2,6 Prozänt, FDP 8,1 Prozänt, GLP 15,7 Prozänt, GP 6,0 Prozänt, SP 16,1 Prozänt, SVP 32,4 Prozänt, Anderi 2,7 Prozänt.

Wirtschaft und Forschig 
Z Dübedoorff sind die beede nationale Forschigsaastalte EMPA und EAWAG dihäi.

Es isch au de Standort vom Militärflugplatz Dübedoorff, wo au en Iisatzbasis vo de REGA und de Häimetflughafe vo de JU-AIR isch und vo 2008 aa de Standort vom Skyguide Terminal Control Center Zürich.

Zu de wichtigen Undernäme, wo z Dübedoorff aasässig sind, zeled under anderem d Chrankeversicherig Helsana, der Uhrehersteller Mobatime, d Minimax AG, d SV Group und s Hilfswäärch World Vision Schweiz.

Literatur 
 
 
 
 Hans Martin Gubler: Kunstdenkmäler der Schweiz. Band 66: Die Kunstdenkmäler des Kantons Zürich. Band 3: Die Bezirke Pfäffikon und Uster. Gesellschaft für Schweizerische Kunstgeschichte GSK, Bern 1978, ISBN 3-7643-0991-1, S. 542–582.
 Wilhelm Meyer-Frey: Das Doktorhaus in Dübendorf. Hofer und Burger, Zürich 1893.

Weblink 

 Offizielli Wäbsite vo de Stadt Dübedoorff

Fuessnote 

Ort (Kanton Züri)